Κτήριο Κράισλερ

Το κτίριο Κράισλερ (αγγλ. Chrysler building) είναι ένας ουρανοξύστης που βρίσκεται στην Νέα Υόρκη και κατασκευάστηκε το 1930 για να φιλοξενήσει τα γραφεία της αυτοκινητοβιομηχανίας Chrysler.Pamediakopes.gr Το κτίριο Κράισλερ είναι κτίσμα σε στυλ Αρ Ντεκό και βρίσκεται στην νοτιά πλευρά του Μανχάταν. Για μικρό χρονικό διάστημα, μόλις 11 μήνες, το κτίριο ήταν το υψηλότερο κτίριο στο κόσμο, αλλά τότε τον τίτλο κατέλαβε το Εμπάιαρ Στέιτ Μπίλντινγκ.Skyscraper page Eίναι εξωτερικά διακοσμημένο με γλυπτά από χρώμιο, τα οποία πολλές φορές φαίνονται στον επισκέπτη  απειλητικά.Emporis Το Κράισλερ είναι σημαντικό δείγμα Αρ Ντεκό και θεωρείται από μεγάλους αρχιτέκτονες ως το ωραιότερο κτίριο της πόλης.

Το κτίριο σχεδιάστηκε από τον αρχιτέκτονα Γουίλιαμ Βαν Άλεν (William Van Alen) ως τμήμα εγχειρήματος του Ουόλτερ Π. Κράισλερ (Walter P. Chrysler). Την εποχή που θεμελιώθηκε το κτίσμα (29 Σεπτεμβρίου 1928) υπήρχε έντονος ανταγωνισμός στην Νέα Υόρκη σχετικά με το ποιος θα έκτιζε τον υψηλότερο ουρανοξύστη. Ο ρυθμός κατασκευής του ήταν πραγματικά φρενητιώδης, καθώς κατασκευάζονταν συνήθως τέσσερις όροφοι ανά εβδομάδα. Παρόλ' αυτά, δεν συνέβη κανένα θανατηφόρο ατύχημα κατά την κατασκευή του, πραγματικός άθλος για την εποχή και την κατασκευή. Τα χρήματα για την κατασκευή προήλθαν από τον προσωπικό λογαριασμό του Κράισλερ.

Σήμερα το κτίριο είναι το τέταρτο σε ύψος στην Νέα Υόρκη (έχει ύψος 1.046 πόδια ή 318,82 μέτρα) ύστερα από το Εμπάιρ Στέιτ (Empire State Building, ύψος 1.250 πόδια ή 381 μέτρα), τον Πύργο της Τράπεζας της Αμερικής (Bank of America Tower, ύψος 1.200 πόδια ή 365,76 μέτρα), Emporis, The Trump Building και το υπό κατασκευή One World Trade Center, το οποίο ονομάζεται και «Πύργος της Ελευθερίας».

Πηγές

Κατηγορία:Ουρανοξύστες στις Ηνωμένες Πολιτείες
Κατηγορία:Κτίρια και κατασκευές στη Νέα Υόρκη